شەفەق نیوز/ سەرچەوەیگ ئەمنی وەرپرس، ئمڕوو شەممە، خەوردا لە کوشتن مەدەنییگ وەدەس چەکدارەیلیگ نەناسریاگ، و دەسەڵاتە ئەمنیەکان تەرمیگ نەناسریاگ پەیاکردن شوون شکنجە وەپیەو بوی، لە دوو رووداو جیاجیا لە بەغداد پایتەخت.
سەرچەوەگە ئەرا ئاژانس شەفەق نیوز وت چەکدارەیلیگ تەقە وەڕوی مەدەنییگ لە مەوقەی رەدبوینی لە ناوچەی نەهرەوان کردن، ک وەکوتپڕ کوشتنەی ۆ
وەگورەی خود سەرچەوەگە؛ لە حەی بەساتین لە ناوچەی شەعب لە بەغداد، هێزەیل پۆلیس تەرم پیاویگ نەناسریاگ پەیا کردن، لە یەکیگ لە مەیدانە چووڵەیل فڕەی دریاگە، و شوون شکنجە هالە شوونەیلیگ لە لەشی.
